Ha se hore Abrahama o ne a le maka kapa e le lekwala jwalo ka ha batho ba bang ba tjho. Ehlile ke nnete hore Sara e ne e le kgaitsedi ya hae. Abrahama o ne a ena le mabaka a utlwahalang. Abrahama le Sara ba ne ba tseba hantle hore morero wa Modimo wa ho etsa hore Abrahama a be le ngwana, ke ntho ya bohlokwa ka ho fetisisa. Ke ka lebaka leo Abrahama a ileng a etsa mekutu yohle e le hore a sireletsehe. Taba ke hore bopaki bo tswang ho ditsebi tsa ho epolla dintho tsa kgale, bo bontsha hore ho ne ho tlwaelehile mehleng eo Egepeta, hore banna ba nang le matla, ba nke mosadi wa motho ka sheshe ba be ba bolae le monna wa hae. Kahoo, o tla elellwa hore ehlile Abrahama o ile a etsa dintho ka bohlale mme Sara le yena a tshehetsa qeto eo.